
Орган Лемковского Союза 


Оріаќіа росоз\уа и1$2с2опа роібуКа 


Львов, четверг дня 30 марта (17) 1988 


Выходит в каждый четверг. 


Редакция и администрация в Крыниці. — Адрес „Лемко“ Крыница. 


Рок У. 


Пренумерата в краю: 

30 грошей місячно, 

80 „  квартально, 
1.50 5 полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 1/2 сто- 
роны 60 зл., !/ стороны 35 зл., 
1з стор. 20 зл., “ав стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 тр. При місячном и долшом 
оголошеню значна знижка. 


Конто чекове Нр. 404.155. 

Литва приняла всі точкы польской ноты. 


На границі польско - литовской убили ли- 
товцы польского вояка. В виду того, же про- 
вокации со стороны Литвы повтаряли ся, пра- 
вительство польске поставило тым разом спра- 
ву остро и рішительно и выслало Литві ульти- 
матум, в котром зажадало: 

1) безотложного установленя нормальных 
дыпльоматычных, консульскых и торговых от- 

2) ваключеня польско - литовского догоРо- 
ра о ненападаню. 

В разі, всли бы Литва не приняла тых у- 
словий могло прийти барз легко до нольско - 
литовской войны. Нич дивного, же всі ждали 
нетерпеливо на отповідь литовского правитель- 
ства. 

Презыдент Литвы Сметона скликал на, на- 
раду министров и нарада тота, была барз бур- 
лива. Одны министры были за принятєм поль- 
ской ноты, а другы старали ся выказати, же 
польска нота вест вступом до отобраня Литві 
єй державной независимости и высказывали 
ся за тым, штобы тоту ноту отшмарити. 


Противников згоды успокоило отчитанє 
листов от литовскых послов в Англии, Фран- 
ции и Росии. Што в тых листах послы писа- 
ли, не знати, але видно, же радили они згоди- 
ти ся на жаданя Польщи, бо по отчитаню тых 
листов и по промові презыдента Сметоны, ко- 
трый также высказал ся за иринятем жадань 
поставленых через польске правительство, вої 
литовскы миниетры выразили згоду на ноль- 
скы жаданя. 

Скликано незвычайне засіданє сейма и 
сейм принял одноголосно рішенє правитель- 
ства. Такым способом уникнуло ся войны и 
меже Польщом и Литвом запановали нормаль- 
ны сусідскы отношеня. Польща, вышле своето 
посла до Ковна, а посол литовскый має стало 
жити в Варшаві. Взаимне высланв послов має 
наступити не позднійше як 31 марта т. р. 

В виду того, што от давна меже Польщом 
и Литвом были такы отношеня, котры можна 
назвати „ани мир, ани война“, польске населс- 
нє приняло с правдивом радостю згоду меже 
Литвом и Польщом. 


12 тысяч людей арештованых в Австрии. 


Газеты широко росписывали ся о ентузи- 
язм! віденского населеня при в^ізді Гитлера до 
Відня. Ведля тых тазет Відень и ціла Австрия 
тішили ся и радовали с того, же Гитлер при- 
лучил Австрию до Німеччины. 

Читаючи однак дальши вісти, якы доходят 
с Австрии, видит ся, же радость тота была 
штучна и примушена. СОвідчат о том числен- 
ны самоубийства, якы пополнят ряд людей за- 
служеных для краю и наукы, як тоже и ма- 
совы арештованя, якы переводит ся В цілой 
Австрии. 

До тепер арештовано в Австрии понад 12 
тысяч людей и на том числі не конец. Потвер- 
джают ся вісти о арештованю 6б. канцлера АВ- 
стрии, Шушнига, котрого тримают в єго Домі, 
але под охороном полиции, арештовано также 
бурмистра, міста Відня и много инших, вызна- 
чных людей. 

Относительно смерти майора Фея, б. вице- 


канцлера и вго родины, кружат три поголоскы. 
Одна с них голосит, же майор Фей не мог пере- 
боліти утраты независимости Австрии и за- 
стрілил ся разом с женом и сыном, ведля дру- 
той — майор Фей мал ся бояти компромитации 
серед населеня, яко тот, котрый ововго часу 
приложил руку до убийства канцлера Доль- 
фоса, штобы обняти по нем власть, а ище тре- 
тя поголоска подає, же Фея застрілили сторон- 
никы Гитлера, за тото, же по убийств! канцлє- 
ра Дольфуса Фей удавал сторонника гитлє- 
рызма, а погодивше здрадил тоту партию. 


БЕТАРТИБОНА 


Німеччина хоче забльоковати 
Чехословакию. 
В Англии осуджуют теперешне положенє 


в Европі, яко барз поважне. Вагу положеня у- 
величают поголоскы о появленю ся регуляр- 


ных німецкых войск на 
француской коло Ируну. 


границі испанско - 

Многы газеты подчеркывают, што Гитлер 
зачал кампанию в стылі Наполеона и же єго 
революцийный национализм буде пановати 
над европейскым положенем так, як револю- 
цийный империялизм Наполвона тяжил дол- 
тый час над Европом. 

\ Сподвают ся, же Гитлер тепер ‘примусит 
Венгрию до введеня в себе национализма, што- 
бы такым способом забльоковати со всіх стран 
Чехословакию и примусити ю до капитуляции. 

Опозыцийны англицкы газеты алярмуют, 
же дальша пассывность англицкого правитель- 
ства цофне Англию до ролі другорядной дер- 
жавы и жадают енертичного выступленя Ан- 
глии против атресии Німеччины. 


Архикнязь Отто Габсбург 
не признае прилученя Австрии 


до Німеччины 


Перезджаючи через Парыж, архикнязь 
Отто Габсбург выголосил на собраню газетя- 
ров слідуючу промову: 

В том часі, коли австрийске населене хо- 
тіло доказати світу через свободный плвбис- 
цыт, же хоче удержати свою независимость, 
Німеччина ваанектовала Австрию через свои 
войска. 

Яко наслідник дынастии, котра через 650 
літ дбала, о розвитв и могучость Австрии. яко 
представитель милионов австрийцов, оживле- 
ных чувством великой любови для своєї отчи- 
ны, протестую с цілого сердца против агресии, 
котрой жертвом пала Австрия. 

Протестую против анексии Австрии и при- 
лученю ей до Німеччины и згоры не признаю 
плебисцыта, котрый, переведеный под чужом 
контрольом, мал бы оправдати и залетализо- 
вати довершеный факт. 

Положенв, так вытворене, не буде николи 
узнане ани через мене, ани через австрийске 
населене. 

Под конец промовы архикнязь откликал 
ся до публичной опинии во имя обороны сво- 
боды и мира. 


Стр. 2. 

(трашный террор в Совітах. 


Як страшный панує террор в (Совітах, 
свілчит о том заявлене комисара справ вну- 
тренных бжова, котрый подал, же за 11 м:ся- 
цов минулого року на терені совітской Росии 
выкрыто 2 милионы 609 тысяч шкодников се- 
ред роботников. Всіх тых людей арештоғано, 
або поміщено в концентрацийных таборах. 

Кромі того зликвидовано 813 груп и орга- 
низаций, котрым бЄжов дає такы назвы, як 
„троцкисты“, „бухаринцы“, „сепаратыстыч» 
ны“, „контрреволюцийны“ ит. д. 

Потреба тых численных арештоваль вст 
найлучшим доказом, же населенв не поддав ся 
пассывно нашмаряной им через руководячи 
кругы „демокрации“. 

О настроях населеня свідчат также надхо- 
дячи чимраз частійше до Москвы вісти о заго- 
ворах на совітскых урядников и о отчаянном 
опорі, выбухаючом ту и там серед гнобленого 
через Г. П. У. населеня. 

Так нпр. недавно мал місце в Севастополі 
террорыстычный заговор. Убито там комисара 
дивизии подводных лодок, Грюнберга и стар- 
шого политычного руководителя (,.политрук“) 
морской школы — Телепнева. 

В місцевости Ораниенбаум под Лвнингра- 
дом дошло до схаткы меже специяльныма вой- 


сками Г. П. У. и студентами морской стрілец- 
кой школы. Убито 5-ох. моряков и 2-ох чеки- 
тов. 

Начальник брыгады, Кулешов, котрый до- 
стал от политычного заряду білоруского вой- 
скового округа приказ явити ся безотложно, 
застрілил ся. 

Подобный случай мал місце в Новосыбир- 
ску, где покончил самоубийством заступник 


начальника тамтешной експозытуры Г. П. У. — ' 


Липке; возваный до Москвы через комисара 
внутренных справ Єжова. 

Понеже в Совітах каждый волит застріли- 
ти ся чим дати ся арештовати, в виду чого са- 
моубийства прибрали характер епидемии, про- 
то в послідных часах не завзывают уж подо- 
зрілых людей до Москвы, лем высылают до 
них агентов Г. П. У., котры их на місци аре- 
штуют. 

Так выглядат свобода в Совітах. Не спо- 
дабат ся твоє лице Сталину, або бжову, або 
зробил кто на тебе донос, а уж прощай ся с 
тым світом чловече. Нич дивного, же вычер- 
пув ся уж терпеливость населеня и оно, тде 
лем може, убиват также зненавидженых єму 
большевицкых сатрапов. 


0 желізной дорозі с Горлиц до Высовой. 


Як в другом місци подаєме, в Горлицах 
отбыло ся засіданє тымчасового комитету бу- 
довы желізницы с Горлиц до Высовой, на ко- 
тром рішено заняти ся акциом одержаня без- 
платно грунту потребного под желізнодорож- 
ный тор. 

Не знаме, чи ест уж вытычена дорога той 
желізницы, але тото ест без значеня, бо саму 
штреку можна все Змінити, натоміст здаєме 
собі справу со значеня желізницы для тых 
сел, через котры она переходит. Через желізны 
дорогы села подносят ся економично незвы- 
чайно скоро, зачинат ся в селах торговельный 
рух, будит ся промысл и повстают для селян 
новы жерела доходу. 

Прото кажде село повинно доложити всіх 
старань, штобы через него перезджала желіз- 
ница. Не всі села однак могут дождати ся то- 
то счастя, але там, где сут возможности, тре- 
ба их выкористати для своего добра. 

Для ориентации, якы користи приносит 
желізна дорога, наведу два приміры. 

Перед пятдесятома роками будовали же- 
лізну дорогу с Тарнова до Нового Санча. и 
втотчас было наміренє зробити в Грибов ве- 
лику узлову стацию. Грибовякы радили, ра- 
дили и урадили, штобы ся тому спротивити, 
бо при великой стации буде много роботников 
и урядников и в місті всьо подороже. Не зго- 
дили ся отже на велику стацию и тоту стацию 
побудовано в Стружах. 

Посмотрме як вышол на том Грибов и як 
вышли Стружи. Грибов — старе місточко — 
вст такый тепер, як был перед 50-роками, нич 
го не прибыват, а в Стружах ніт одного року, 
штобы не повставали новы домы. Уж тепер 
квитне там господарче и торговельне жите, а 
за другых 50 літ, кто знав, чи не перевершит 
Грибова. 

Другый прим! выказув нам ище ярче ко- 
ристи желізной дорогы. 

Перед 30-роками, коли будовано желізный 
тор от Мушины до Крыницы, праві воі крыни- 


чане были тому противны. Здавало ся им, же 
желізница отбере заробкы фиякрам и позба- 
ВИТ ИХ ИНШИХ ДОХОДОВ. 

Тымчасом сейчас по сконченю будовы лю- 
де переконали ся, же желізница открыла им 
новы великы возможности заробкованя. Фия- 
кры нич не втратили, а наоборот заробили барз 
дуже, бо людей до Крыницы призджало с 
каждым роком больше. 

Кром! фиякров открыли ся заробкы при 
штреці и на, стации. С наплывом гостей подне- 
сла ся ціна землі и с давной маленькой и ма- 
ло знаной Крыницы повстала. славна на цілу 
Европу велика Крыница. 

Высова має подобны условия до Крыни- 
цы. Мав прекрасны, лісисты горы и має чуд- 
ных лічничих свойств воды минеральны. Бра- 
кує ей лем той желізницы, — того полученя 
со Світом, 

Само нич ся не зробит, штобы дашто бы- 
ло, треба, ся о тото старати. Власти будуют мно- 
го линий желізнодорожных, але будуют там, 
где населенє ся того домагат и штоси дає. Ту 
треба бы дати за дармо грунт под желізнодо- 


рожный тор. 
Котры села, зголосят ся скорше, же отда- 


дут даром трунт, через тоты села в границах 
возможности буде переходити штрека. Зробят 
тото села, котры мают в зарядах громадскых и 
гминных Людей світлых, людей розумных, лю- 
дей, уміючих смотріти ся в далеку будучность. 
Прото до акции, наміченой через тымча- 
совый комитет будовы желізной дорогы нале- 
жит отнести ся позытывно и прихыльно и вс1- 
ма силами старати ся допомочи єму перевести 
намірену акцию, бо тым самым приближит ся 
нашу горску закутину горлицкого повіта, до 
світа и даст ся ей возможности культурально- 
го и економичного розвитя. 
ГИРЕР ерата ниче 
Чи дал ты уж жертву на Руску Бурсу 
в Горлицах? Єсли ні, то зроб тото, як най- 
скорше!!! 

22 процент німцов 
в ческых урядах. 


Ческе правительство приняло проект зако- 
на, ведля котрого німцам признано право ру- 
ководити администрациом через урядников — 
німецкой национальности. 

В каждой галузи администрации отрима- 
ют німцы таке число урядников - имцов, ко- 
тре бы отвічало процентови німецкого населе- 
ня. 22 процент урядничих посад достанут нім- 
цы в центральных урядах. Такый сам процент 
достанут німць в урядах на провинции, а в 
чотырох округах полночных, где жиє перевага 
німцов, отримают они праві 100 процент німец- 
кых урядников. 

Помимо тых так великых прав німцы, ко- 
тры жиют в Судетах твердят, же пороблены им 
уступства не вдоваляют их цілковито и же бу- 
дут они продолжати борбу о свои права аж до 
полной побіды. | 

Не трудно им так гварити, бо чуют за со- 
бом твердый пястук Гитлера. 


Незгода меже украинцами. 


Незгода вкрала ся меже украинскы ряды. 
Зачинают ся аж и правовати. 

Станиславскый тр. кат. епископ Григорий 
Хомышин заскаржил украинскый Земельный 
Банк во Львов! о суму 2 милионы 200 тысяч 
злотых. Епископ обвинят Банк, же тот послід- 
ный замінил єму доляры на злоты по непра- 
вильном курс! и што владыка через тото втра- 
тил 1.500.000 злотых. Судовы кошты в том про- 
цесі выносят 22.000 злотых, котры владыка. 
вплатил при поданю скаргы. 

По слухам, перемыскый епископ Йосафат 
Коцыловскый зажадал, штобы Украинска Ща- 
днича Каса в Перемышлі выплатила єму тро- 
ши в сумі 1 милион 200 тысяч злотых, якы має 
там вложены на книжечці щадничой. 

Жаданя выплаты так великых сум через 
украинскых епископов могут сильно потря- 
сти украинскыма касами. Земельный Банк мо- 
же выдержати таку выплату, бо в нем мав у- 
міщены свои капиталы львовскый метрополит 
Андрей Шептыцкый, котрый ест также пред- 
сідателем рады того банку, але для Украин- 
ской Щадничой Касы в Перемышлі был бы то 
сильный удар. 

Нас однак може интересовати што иншого, 
а именно, откаль мают украинскы владыкы 
так великы гроші; преця не ускладали их со 
своих пенсий. 

Тоты гроши походят с продажи церков- 
ных маєтков. Праві в каждом селі и в каждой 
парохии продано в пововнных часах якуси 
часть приходскых грунтов. За грунты тоты 
владыкы забрали гроши и нима, поддержива- _ 
ли украинскы инстытуции и товариства. Не 
дивота отже, же украинскы товариства прояв- 
ляли оживлену діятельность, же зашмаряли 
наши села сотнями и тысячами украинскых 
брошур и тазет, за котры никто не платил и 
никто не жадал грошей, 

Не трудно быти щедрым, як ся має даро- 
ваны троши. Не трудно людей дурити, як ся 
мав гроши и на тото, штобы в разі потребы за- 
платити добре своим атитаторам. Заплаченый 
атитатор хвалит втотчас и величат их под не- 
беса, бо має за што, а они пак хвалят ся сво- 
има, зрештом и так бара сомнительныма успі- 


хами. 


Ч. 12. (196) 


Як ховати курятка. . 


Найпоплатнійши сут 'вчасны курятка, про- 
то тыж жажда таздыня старат ся о тото, што- 
бы мати их уж в марті, а найпозднійше в по- 
чатках квітня. 

Гніздо, где мав сідіти квока треба посы- 
пати вапном и выстелити сіном. Коло гнізда, 
дати чисту воду и корм, а недалеко также пі- 
сок, попел, або тлина, штобы квока, як вл1ве 
с гнізда могла ся выкупати. 

Куряткам дав ся істи аж по 36 годинах от 
часу, коли ся выклюют. 

Першим кормом для курят повинна быти 
дробно покыршена булка, сыр с яйца и пере- 
сушена дробна гречана, каша. Сыр с яйца ро- 
бит ся так, же 2 яйца розбиват ся в кватерці 
солодкого молока и варит ся так долго, аж яй- 
це ся сотне. 

Тоту стяту масу мипат ся с булком и по- 
дав на ‘дощечц! куряткам. Сыр с двох яиц и 
кватеркы молока выстарчит на одну добу для 
20-ох курят при додаваню гречаной каши. Най- 
ліпше вст давати корм на переміну, раз сыр с 
яйца с булком, другый раз кашу што 2 годины. 

Курятка повинни кромі того все мати су- 
хый пісок, дробно потолчены шкарлупкы с я- 
иц, деревяный утель, зеелнину и воду. Добре 
єст' давати курятам солодке зберане молоко, 
лем треба уважати, штобы оно не было збре- 
скле. 

По семох днях можна уж курятам дава- 
ти сікану зеленину, свіжий сыр, хробакы и 
отпадкы с мяса, а с сухых паш каши: гречану. 
ячменну и ягляну. По якомси часі додає ся до 
того корму также пшеничны отрубы, котры 
треба мишати с вареном кашом и зеленином. 


Уважати, штобы мішанина была сыпка и не 


—` важлеивала двюбков. 


По пятох тыжднях можна кормити уж ку- 
рятка так як стары куры. Памятати треба все 
о зеленин!, котрой належит давати дуже, 0со- 
бенно молодой копривы и коничу. Добре вст 
давати варену кров и отпадкы мяса. Не забы- 
вати николи о молоці, на котром опасают ся 
курята добре и достают смачне и сочне мясо. 

Часом може ся случити, же курята доста- 
ют бтунку. В такых разах через 2—3 дней не 
давати им нич инше, лем вареный рыж. 


Коли ховане свиней при- 
носит найбольший хосен. 


Найпокупнійши сут свині о битой вазі от 
87 до 95 кт., бо втотчас надают ся они на т. зв. 
беконы (худу солонинку, вывожену до чужих 
краев). Свині о той вазі мают тыж добры ціны 
и прото оплачат ся найлучше вывозити на, про- 
даж такы штукы. 

Але ціна зависит не лем от самой вагы, 


ОТЕ МНО” 


але также от многых инших обстоятельств. Пе- 
редовсем треба уважати, штобы на торг не вы- 
возити штук сытых, накормленых. Купец по- 
знат тото и потрутит на вазі больше, як важит 
с'їдженый через свиню корм. 

Воз, в котром перевозит ся свині на торг, 
мусит быти добре выстеленый соломом, што- 
бы свиня не огнела ся, ани не окалічила. Про- 
то тыж не можна свині ани вязати за ноты, а- 
ни накладати над ньом драбинкы, о котру мо- 
же ся обтерти, лем зроблену со шнура сітку. 

Через обтертє, покаліченє, `· або перекыр- 
вавленє ноты от мотуза, свиня тратит на ціні. 
Не можна, также свині копати, бити бичом, а- 
бо кывм, бо через тото мясо в том місци вст 
перекырвавлене, а тото обнижат ціну мяса. 
Так само треба уважати, штобы не потолчи 
свині при накладаню и зниманю с воза. На 
торзі треба тримати свиню в тіни. 

Такы увагы насували бы ся, всли ходит 
о доставу свині на торг, Але штобы свиню про- 
дати, треба ю выкормити. Штобы свиня добре 
росла, мусит она, быти доброго гатунку. Прото 
тыж, купуючи свиню, треба уважати, штобы 
купити долгы и расовы пацятка, бо лем такы 
заплатят за роботу и пашу. Пацят латятых, 
чорных а также и хворовитых ліпше не купо- 
вати. 

При кормі свиней належит уважати, што- 
бы они мали в хліві все чисто. Свин! належит 
мыти, штобы не допустити до вошей. Єсли хо- 
дит о сам корм, то треба о одном памятати, што 
сямом зеленином, бандурками, ани навіт зер- 
ном не выкормиме добре свині. Она опасе ся, 
але єй толщ буде рідкый, што отраз познат ку- 
пец и доброй ціны за ню не даст. 


Штобы добре выкормити свиню, треба єй 
конче додавати до ідла молока, або мучкы с 
кырви и мяса. Понеже однак мучку мясну тре- 
ба бы куповати, а на селі праві в каждой ха- 
ті найде ся кус молока, прото тыж не належит 
го жаловати свиням, бо за молоко свиня за- 
платит ліпше як за зерно. 


Рве зубы без болю. 


До Варшавы приіхал вден румун, котрый 
вырыват болячи зубы голыма руками и без 
болю. 

Румун тот называт ся Тевто Константино 
и ест зубным лікаром (дентыстом). До выры- 
ваня зубов не уживат он ниякых чародійскых 
штучок, а помагат єму при той роботі глубока 
наука и знане нервной сыстемьг и анатомии. 


Пальцом лівой рукы натискат он нервы, 
котры лучат мозог со щеком и тым способом 
робит ся як бы мертвым. Одночасно задержув 
он доплыв кырви до зуба. Зуб не вырыват, 
лем, натискаючи на ясла, выдушує вго и зуб 
выскакує як оріх с лупы. 


Стр. 3. 


Так поступаючи, вырыват он болячи зу- 
бы и зароснены корені без наймёньшого бо- 
лю и без кырвавленя в продолженю пол ми- 
нути. 

Константино демонстровал свою неввы- 
чайну методу в Академии Отоматольогичной в 
Варшаві в присутствии лікаров - професоров и 
вс! потвердили, же не вст то нияка шарлятан- 
ска штучка, а барз поважна штука. + 

Константино усунул своим способом зу- 
бы многым высокопоставленым людям, меже 
иншима также сынови венгерского регента, 
Горти — Николавви. 

бго метода заслугуе на найвысше заинте- 
ресованв, бо преця люде натерпят ся страшно 
при теперешном рваню зубов кліщами. 


Меже дикыма чує ся 
счастливійша. 


Англицкый ученый др. Дональд Томпсон 
в часі свовй научной подорожі по пущах пол- 
ночной Австралии, надыбал раз полголу евро- 
пейку — женщину. 

Біла женщина была королевом дикых пле- 
мен, званых арнемами. Владіла, она добре я- 
зыком англицкым, але знала также язык ди- 
кого племени, котрого ученый не мог розуміти. 

Люде тото племени жиют в низкых ліп- 
леных с глины хыжках, а оружив их складат 
ся с пикы и стрілы. Через рікы переплывают 
в малых чолнах, зробленых с коры дерев. 
Складают они поклон сонцу, а умерших ува- 
жалот за святых, 

Др Томпсон почал натваряти королеву ди- 
кых племен, штобы вернула до Европы. По- 
чатково обурила ся, твердячи, же ту чує ся со- 
всем счастлива и не тужит за давным житём. 
Откаль походила и яка вст єй отчина, не хо- 
тіла сказати. 

Ученый довідал ся, же в результаті ката- 
строфы антлицкого корабля, яка мала місце 
перед 15 роками при полночных берегах Ав- 
стралии, згынули всі находячи ся на кораблі, 
а лем одна дівчинка чудом выратовала ся и 
достала ся до краю дикых. 

Там влюбив ся в ню вожд племени и 0- 
женил ся с ньом и такым способом остала она 
королевом. 

По долшом нагваряню ученого згодила ся 


она на поворот до Англии и збудила ту все- 


народну сенсацию. Не долго однак жила в 
Европі. Житв ту не подобало ся єй и мучило 
ю. Пробовала она пару раз утікати, але все 
єй перешкоджено. Аж наконец счезла она с 


дому безповоротно. 
Всі тляданя за ньом оказали ся тщетны. 


Вернула она до дикой пущи. Меже дикыма 
племенами чує ся счастливійше, нижем серед 
цывилизованых людей. 


Малаа ОСИЛИЛ ИТУ" УЧИТСЯ ВИНЕ ИСИ ЗОНА ЗН АНА 


Якы лікы для звірят треба мати в хаті. 


На кашель 


Заострят смак также роспущеный в воді сольный квас, ко?рый дає ся 
коням и коровам по 1 ложці, а овцам, козам и свиням по малой ложочці. 


Нероспущеным квасом выпалят ся бородавкы. 


даб ся сальмяк, котрый дав ся коням и коровам по 1 ложці, свиням 


и овцам по 15 малой ложочкы до каждой паши, с додатком яловцевых 
ятод и соли в том самом количестві, што и сальмяку. 
Змягчат кашель также глявберска соль, котрой дає ся по пару ложечок 


до каждой паши. 


Соль глявберска и кухонна заостряют также апетыт, поправляют травле- 
нє, усувают болі и кольку и помагают при здутю. 


Штобы статок мал смак до ідла 


даб ся єму отвар копру, кминку, мяты и полыни, котры то рослины по- 


магают также при копьці и здутю. е 


При запорі. 


Глявберска соль. Роспущену добре в воді дає коням 11/ кг, коровам 2 
кг, овцам, козам и свиням по 5 ложок. В меньших порциях поправлят 


смак, и помагат на, кашель. 


А > м > 1 
Льняный, або ріпаковый олій, котрого дав ся коням и коровам по 2 д, 


свиням и овцам по 5 ложок. 


по 11/2 ЛоЖКЫ, 


Рыцыновый олій. Порция при конях и коровах выносит */ л., а при ов- 


цах и свинях по 10 ложок. 
Альоес. Дав ся роспущеный в воді коням по 3 ложкы, свиням и овцам 


Стр. 4. 


Што чути в світі и в краю 


Ошуст в мундурі полициянта. Правдивым 
пострахом снятынского повта была шайка 
помысловых ошустов и злодієв. Во главі шай- 
кы стоял Отефан Фильварчный, котрый в мун- 
дур! полициянта переводил „ревизии“ у жи- 
телей міста и окрестности и заберал троши 
Такым способом забрал он парусот злотых 74- 
літному Илии Мердаровичови, котрому выста- 
вил квит и приказал явити ся на другый день 
в комисарияті, 

Ошуст мал своих конфидентов, котры до- 
носили єму, кто достал гроши с почты, або с 
банку. 

Наконец полиция поймала опасного ошу- 
ста, котрый выдал всіх своих камратов. 


Будова желізницы с Горлиц до Высовой. 
В Горлицах отбыла ся конференция тымчасо- 
вого комитету будовы желізнодорожного тору 
с Горлиц до Высовой, місцевости положеной 
в пов. торлицком над границом чехословацком. 
где находят ся щавы. 

Ухвалено перевести акцию в ціли безплат- 
ното одержаня теренов под новый желізнодо- 
рожный тор. 


Убийца ксєндза Штрейха засудженый на 
смерть. В Нознаню закончил ся процес против 
Новакови, котрый перед двома, чи трьома тыж- 
днями выстр!лом с револьверу застрілил в ко- 
стелі в-Любоню латинского ксвндза. Штрейха. 

Суд выдал вырок, засуджаючий Новака 
на кару смерти. 

Адвокат Новака заповіл апеляцию. Новак 
принял вырок с цыничным усміхом. Роспра- 
ва згромадила перед судом так. великы толпы 
народа, же сильный отряд полициии лем г 
трудом потрафил удержати порядок. 

Франция хоче вмішати ся до войны в И- 
спании. Велике заинтересоване в политычных 
кругах Франции выкликала конференция 
француского премиєра с министрами справ за- 
граничных и справ войсковых. 

Конференция тота. выкликала велике ехо, 
бо лучено ю с поголосками, кружачима от дол- 
шого часу, якобы министер справ затранич- 
ных намірял змінити дотеперешну полытыку 
в виду домашной войны в Испании. 

Газеты правды подают, же францускы ко- 
мунисты хотят за всяку ціну перевести сліду- 
ючи постуляты: вмішати ся до войны в Испа- 
нии. сорганизовати доставу оружия для ва- 
ленцкого правительства, конвоевати торговелъ- 
ны кораблі, плывучи до испанкых портов че- 
рез францускы кораблі вовнны и утворити 
специяльный фонд в высот: 100 милиочов 
франков на помоч для Испании. 

Застрілил спячу жену и двое дітей. В селі 
Зимна Вода коло Львова 43-літный купец мал 
власный дом, в котром провадил склеп това- 
ров мішаных. В найблизших днях мали єму 
продати на ‘лицытации дом и склеп. 

Коли вс! стараня купца о отложенв тер- 
мину лицытации оказали ся тщетны, повста- 
ла у него отчаянна мысель вымордовати цілу 
родину. 

В ночи застрілил он свою спячу жену, а 
пак в другой комнат: своих двоє дітей: 9-літ- 
ного хлопчика и 7-літну дочку. По убитю ро- 


дины стрілил ло себе, але лем ранил ся тяж-. 


ко. На отголос стрілов прибіжали сусіды. Куп- 
ца перевезено до шпиталя. 

Напад на почтову агенцию. Страшну поч 
пережила урядничка почтова, занята при агея- 

ции в Фирлєйові. Услышала она в ночи шум 
и звідала ся: „кто там?“, на што одержала от- 
віт: „полиция“. В том самом моменті вдерло сл 
до агенции 4-ох драбов с елєвкрычныма літар- 
ками и с выставленыма в єй сторону люфами 
револьверов. Урядничка заховала зимну крор 
и выняла револьвер, хотячи ся боронити, алг 
оден с напастников ударил ю кольбом револь- 
вера. по голові. 

Бандыты забрали єй револьвер и зрабо- 
вали 360 злотых, Перерізали они проводы те- 
лефоничны и збіжали. Полиция влапила бан- 
дытов: Григория Козака, Ив. Юзвина, Андрея 
Скоруду и Осифа. Скоруду. Станули они те- 
пер перед судом м Бережанах. 

Згода Англии и Италии коштом Абисы- 
нии. При переговорах веденых меже предста- 
вителями Англии и Италии зазначат ся згод- 
ливы тенденции с обох стран. Италия тодит ся 
выцофати с Либии велику часть сконцентро- 
ваного там войска, а также откликати охотни- 
ков с Испании. 

Муссолини вст готов вздержати против- 
англицку радиову пропатанду. Англия за тото 
всьо мав узнати италиянского короля за циса- 
ра Абисынии и дати Италии привилегии при 
транспортах через канал Суезкый. Переговоры 
сут ище не закончены, однак уж с тепереш- 
ного стану річей можна надіяти ся, же дойде 
до зтоды, 

Вітерница над Латвиом. Недавно перешла 
над Латвиом сильна буря, котра вырядила вэ- 
ликы шкоды. От непамятных літ не памятают 
так сильной бурі. Знищила она столбы телв- 
трафичны и телефоничны и повырывала. 100- 
літны дерева. О силі вітру свідчит факт, же 
сорвал он дашок с вагона ідучого поізда. 

Ганди не устає в роботі. Вожд националь- 
ных Индий, котры хотят освоболити ся с под 
панованя англицкого, стремит консеквентно 
до Ціли. 

Помимо барз планного здравя принял он 
участь в 51-ом контресі индийского народа ғ 
місті Гарийура. Конгрес отбывал ся под кли- 
чем освободженя ся от зависимости. 

Кытайцы убили здрадника. Перед 2 тыжд- 
нями трох кытайскых партызантов забило в 
Шантхаю занятом через японцов, генерала Чу- 
фентен, котрый мал заняти місце министра 
войны в проєктованом через японцов цен- 
тральном правительстві для Кытая. За здра- 
ду пал с рук своих братов - кытайцов. 


Ч. 12. (196) 


Поїзд с?іхал с насыпу: Коло стации Голу- 
бы вылетіл с шин поізд особовый. Паровов 
сіхал с насыпу, потягяючи за собом пару осо- 
бовых вагонов. В катастрофі згынул помочник 
машиниста и пару людей отнесло раны. При- 
чина катастрофы: роскручене шин через зло- 
умышленников. 
пов:- 
были 
ловы 


Побил медведя голыма руками. В 
стях читат ся, же в давных часах люде 
значно сильнійши и же нераз ишли на 
на медведя с вилами, або, с сокыром. 

Ище сильнійшим от них оказал ся пароб- 
чак с Канады Александер Ферчук, (родичи 6- 
го походят с Польщи), котрый станул до бор- 
бы -с медведем с голыма руками, поконал его 
звязал и выпровадил на торг до міста, бо ,„.бе- 
стия за дуже жерла”. 

С вто оповіданя узнавеме, же медведь ва- 
крадал ся до єго шопы, тлядаючи чогоси до 
жертя. Хлопец збудил ся и хот. медведя от- 
стралиити, але медведь ваатаковал вто. Не ма- 
ючи в руках жадной обороны и не мотучи у- 
течи, бо медведь заступил му дорогу, хлопец, 
знаючи бокс, почал окладати медведя пясту- 
ками и заморочил его. Замороченого звязал и 
припровадил на торг. 

ИЕ ИУС У УЧЕЕРЛИОИЕРТИИНЕНИИИЕЧЕНЕИЕЕЕТ ЧТ 
Продам оказийно цілый 
варстат ковальско - слесарскый 


Знаряды ся в добром стані, а гдеякы мало 
уживаны. Могу отдати в аренду кузню. 
МАРИЯН РЕВИЛЯК 
коваль 
в Поворознику коло Мушины. 


ОИСИ ТИРЕ ИМЕ ЕТ ТТуЯЛРТТГТУрЬ 
МОЛОДЫЙ с добром практыком организатор- 
инструктор хора церковного и .світского до- 
брый режисер, руководитель культурно-прос- 
вітительного житя читальні глядат занятя. 
Условия по договору. 


Адрес: Крыжановскый Михаил, Бобрка 
почта Лобозев, пов. Леско. 


„РУСКЕ ПАЛОМНИЧЕСТВО” 


составлене Алексивм Булка со Скварявы 
выдане в Коломыи в р. 1906. 


Писати до Админ. „ЛЕМКА”, Крыница 2. 


Отд!леня: 


БЕЗОПАСНОСТЬ. 


Типография А. 


Комунальна Каса Ощадности 
Повіта Краковского в Кракові 


Рок основаня 1882, 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


КРЫНИЦА, 
ВЕЛИЧКА, 


Всі порученя входячи в область банковости. 


ПОРУЧЕНЯ ДЕВИЗОВЫ 
Д ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


ринин 


112. 
тел. 6. 


тел. 


ДОБРЫЙ ПРОЦЕНТ. 


Гольдмана, во Львові, ул. Сикстуска Ч. 19. — 


